paragraph_text: Njegovo bogatstvo omogućilo mu je biti mecenom književnicima, koji su mu u zahvalu pisali posvete i prikazivali ga kao čestita čovjeka. Pomogao je među ostalim i rođaka Saba Bobaljevića kojemu su djela objavljena posmrtno, Mavra Orbina potaknuo je napisati djelo Il Regno degli Slavi  čije tiskanje mu je djelomično financirao, Jakova Lukarevića i dr.